Source: https://www.najpravo.sk/judikatura/rodinne-pravo/?page=9
Timestamp: 2020-07-14 00:35:53+00:00
Document Index: 13310219

Matched Legal Cases: ['súd ', 'čl. 51', '§ 35', '§ 36', '§ 25', '§ 24', '§ 25', 'súd ']

Rodina predstavuje spoločenstvo blízkych osôb, medzi ktorými existujú úzke väzby príbuzenské, psychosociálne, emočné, ekonomické a ďalšie. Aj napriek tomu, že v rovine sociálnej reality je pojem rodiny veľmi premenlivý, nemožno prehliadať, že základom rodinných väzieb je tradične práve biologické puto pokrvného príbuzenstva medzi členmi rodiny. Tam, kde sa dostane do konfliktu záujem osôb pokrvne príbuzných, u ktorých preukázateľne existujú aj sociálne väzby tvoriace typické rysy rodiny, so záujmom osôb nepríbuzných, medzi ktorými a dieťaťom sa v minulosti síce rovnako vytvorili v dôsledku dlhšietrvajúceho vzájomného spolužitia vyššie uvedené emočné, sociálne a ďalšie väzby, ktoré by inak napĺňali rysy tzv. de facto rodinných zväzkov, je treba (ak tu nie je iný naliehavý dôvod), poskytnúť ochranu tým rodinným vzťahom, ktoré napĺňajú okrem väzieb emočných a sociálnych aj vzťah pokrvného príbuzenstva. Funkciou súdov je poskytovať nestrannú ochranu subjektívnym právam účastníkov konania, nie ich vychovávať k lepšiemu životu. Súdy sú pritom povinné vychádzať zo zisteného skutkového stavu a nie sa prostredníctvom rozhodnutí pokúšať vytvárať stav, aký by súd považoval za vhodný pre osobný život zúčastnených.18. Máj 2011 | Rodina a manželstvo
Rodičovské práva a povinnosti patria obidvom rodičom. Ak rodičia žijú v manželstve, predpokladá sa, že ich vykonávajú v zásade na základe vzájomnej dohody a v záujme maloletého dieťaťa. Zákon o rodine úpravu výkonu rodičovských práv a povinností v určitých špecifických situáciách rieši osobitne, čo zákonodarcovi nielen umožňuje čl. 51 ods. 1 ústavy, ale to aj predpokladá. Pritom zákonodarca preferuje predovšetkým dohodu rodičov pri výkone rodičovských práv a povinností (čl. I § 35, § 36, § 25 ods. 1, § 24 ods. 2 zákona o rodine). Až keď nedôjde k dohode rodičov o výkone rodičovských práv, rozhodne o ich výkone súd, vždy však s prihliadnutím na záujem maloletého dieťaťa.18. Máj 2011 | Úprava rodičovských práv
Kontakt rodičov s ich maloletými deťmi je takým významným činiteľom ovplyvňujúcim zdravý vývoj dieťaťa, ktorý sa zákonodarca rozhodol riešiť právnou úpravou styku rodičov s ich maloletými deťmi; považuje ho za neoddeliteľnú súčasť rodičovských práv a práv dieťaťa upravených v zákone o rodine. Zákon zasahuje do úpravy styku rodičov s dieťaťom len v špecifických, neštandardných situáciách, a to najmä v prípadoch, keď rodičia maloletého dieťaťa spolu nežijú; ide najmä o prípad rozvodu manželov s maloletými deťmi. Právna úprava v čl. I § 25 ods. 1 zákona o rodine pripúšťa, že rodičia sa môžu dohodnúť o úprave styku s maloletým dieťaťom aj pred vyhlásením rozhodnutia, ktorým sa rozvádza manželstvo. Zákon preferuje dohodu rodičov o úprave styku s maloletým dieťaťom. O styku rodičov s maloletým dieťaťom rozhodne súd vtedy, ak sa rodičia o tejto otázke nedohodnú. Zákon nepredpisuje rodičom obsah dohody o úprave ich styku s maloletým dieťaťom a nepredpisuje pre túto dohodu žiadne náležitosti a neukladá ani žiadne obmedzenia, ako ani nepredpisuje obsah výroku rozhodnutia súdu, ktorým tento rozhodne o úprave styku rodičov s maloletým dieťaťom, a ani ho iným spôsobom v jeho rozhodovaní o tejto otázke nijako neobmedzuje.8. Január 2012 | Úprava styku s dieťaťom
Prekážkou pre ustanovenie fyzickej osoby za poručníka maloletého dieťaťa nemôže byť samotné zadlženie tejto osoby bez zohľadnenia všetkých okolností daného prípadu.9. Júl 2020 | Poručníctvo a opatrovníctvo
náhrada trov konania úroky z omeškania premlčanie dovolanie podielové spoluvlastníctvo bezpodielové spoluvlastníctvo manželov judikatúra spotrebiteľ oslobodenie od súdnych poplatkov odvolanie dedenie ochrana osobnosti rekodifikácia súdne poplatky exekúcia trovy konania mediácia verejné obstarávanie dokazovanie náhrada škody